rejauldu/bengali-wikipedia huggingface dataset:
আলি আহমদ মাবখুত মহসিন আল হাজারি (, ; ৫ অক্টোবর ১৯৯০; আলি মাবখুত নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০০৪–০৫ মৌসুমে, আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে মাবখুত ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  ২০০৮ সালে, মাবখুত সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০০৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১০৪ ম্যাচে ৮১টি গোল করেছেন।   প্রারম্ভিক জীবন  আলি আহমদ মাবখুত মহসিন আল হাজারি ১৯৯০ সালের ৫ই অক্টোবর তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  মাবখুত সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।  ২০০৯ সালের ১৫ই নভেম্বর তারিখে, ১৯ বছর, ১ মাস ও ১০ দিন বয়সে, উভয় পায়ে ফুটবল খেলায় পারদর্শী মাবখুত চেক প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৬৮তম মিনিটে আক্রমণভাগের খেলোয়াড় আহমদ খলিলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সংযুক্ত আরব আমিরাত ০–০ গোলে ড্র করেছিল। সংযুক্ত আরব আমিরাতের হয়ে অভিষেকের বছরে মাবখুত সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল সংযুক্ত আরব আমিরাত  ২০০৯  ১  ০ ২০১০  ১  ০ ২০১২  ৭  ৫ ২০১৩  ১৩  ১২ ২০১৪  ১৫  ৫ ২০১৫  ১৪  ১৩ ২০১৬  ৮  ৩ ২০১৭  ৯  ৬ ২০১৮  ৬  ২ ২০১৯  ১৫  ১৯ ২০২০  ২  ২ ২০২১  ১৩  ১৪ সর্বমোট  ১০৪  ৮১   তথ্যসূত্র    বহিঃসংযোগ                বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:আমিরাতি ফুটবলার বিষয়শ্রেণী:সংযুক্ত আরব আমিরাতের আন্তর্জাতিক ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:ইউএই প্রো লিগের খেলোয়াড় বিষয়শ্রেণী:আবুধাবির ব্যক্তি বিষয়শ্রেণী:সংযুক্ত আরব আমিরাতের এশিয়ান গেমস রৌপ্যপদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আল নাসর স্পোর্টস ক্লাবের (দুবাই) খেলোয়াড়
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। এই রকম ক্ষেত্রে অপসারণ প্রস্তাব না করে পুনঃনির্দেশ দিয়ে দিন। আফতাবুজ্জামান (আলাপ) ১৪:২৯, ২১ অক্টোবর ২০১৯ (ইউটিসি) Jonathan Lee Riches   – (অপসারণের প্রস্তাবনা দেখুনলগ দেখুন) () এই পাতাটি উইকিপিডিয়ায় ইতিমধ্যে রয়েছে Wikimanbd (আলাপ) ০৯:৪৯, ২১ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
250px|right|thumb|একটি ফরমায়েশি জ্যাকেটের লাগসইকরণ (ফিটিং Fitting) ফরমায়েশি পোশাক বলতে কোনও একক ক্রেতার ব্যক্তিগত আদেশ বা বিনির্দেশ (Specification) মেনে দর্জির হাতে প্রস্তুতকৃত পোশাককে বোঝায়।  ইংরেজি ভাষায় ফরমায়েশি পোশাককে সাধারণত বিস্পোক (Bespoke) পরিভাষাটি দিয়ে নির্দেশ করা হয়। লন্ডনের স্যাভিল রো এলাকায় এইরূপ ফরমায়েশি পোশাকের দর্জির দোকানগুলি বিখ্যাত। প্রথমে ক্রেতার দর্জির সাথে সাক্ষাৎ করেন ও কাপড়, ভেতরের আস্তরণ (লাইনিং) ও শৈলীর খুঁটিনাটি পছন্দ করেন। এরপর দর্জি নিজহাতে ক্রেতার মাপ গ্রহণ করেন ও মাপ অনুযায়ী শূন্য থেকে একটি নকশা অঙ্কন করেন। এরপর তিনি কাপড়ের ওপরে ঐ নকশা অনুযায়ী চক দিয়ে দাগ দিয়ে কাঁচি দিয়ে প্রয়োজনীয় কাপড় কেটে নেন। এরপর তিনি লম্বা লম্বা সেলাই দিয়ে কাপড় আটকে একটি প্রাথমিক পোশাক তৈরি করেন। এই প্রাথমিক পোশাকটিকে ক্রেতা পরে দেখেন এবং লাগসই হয়েছে কি না ও অন্যান্য খুঁটিনাটি কী পরিবর্তন করা যায়, সে বিষয়ে দর্জির সাথে আলোচনা করেন (লাগসইকরণ বা ফিটিং fitting)। এরপর অত্যন্ত দক্ষ কারিগরেরা নিজ হাতে দুই-তিন মাস ধরে ৪০-৫০ ঘণ্টা সময় ব্যয় করে পোশাকটি নির্মাণ করেন। এ সময় ধারাবাহিকভাবে বেশ কয়েকবার ক্রেতার লাগসই হয়েছে কি না, তা পরীক্ষা করে প্রয়োজনীয় রদবদল সাধন করা হয়।  পশ্চিমা দেশগুলিতে ফরমায়েশি পোশাকের দাম অনেক উঁচু হয়ে থাকে (২০০০ মার্কিন ডলার থেকে শুরু করে লক্ষাধিক মার্কিন ডলার হতে পারে)। তবে এগুলির গুণমান সাধারণ দোকানের পোশাক থেকে বহুগুণ উন্নত হয় ও এগুলি অনেক বছর বেশি টেকসই হয়।    তথ্যসূত্র  বিষয়শ্রেণী:পোশাক শিল্প বিষয়শ্রেণী:বেশভূষাশৈলী নকশাকরণ বিষয়শ্রেণী:বস্ত্র বিষয়শ্রেণী:পোশাকের মাপ
thumb|275px|right|Kunar River in the Bar Kashkot village, Kuz Kunar District, Nangarhar  খাস কুনার অথবা সরকানি (সরকানো) জেলা (, ) আফগানিস্তানের কুনার প্রদেশে অবস্থিত একটি বৃহত্তম জেলা। এটি প্রদেশের দক্ষিণ অংশে অবস্থিত এবং দক্ষিণে নাঙ্গারহার প্রদেশের সীমান্ত এবং পূর্বে পাকিস্তান। কুনার নদীটি উত্তরে জেলার এলাকা দিয়ে প্রবাহিত হয় এবং পার্শ্ববর্তী জমিতে সেচ ব্যবস্থা পরিচালিত হয়ে থাকে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩১,০০০ জন এর মত। জেলাটির কেন্দ্রীয় শহর খান কুনার অবস্থান করছে  ৭৪৯ মিটার উচ্চতায়। যুদ্ধকালীন সময়ে অধিকাংশ ঘরবাড়ি ধ্বংসপ্রাপ্ত হয় ও খরার জন্য ব্যবকভাবে জীবনযাত্রার মানকে প্রভাবিত করে।  গ্রামসমূহ  তান্নার  আরাজি  আপার আরাজি  কলিগ্রাম  খাইবার খোয়ার   চারা গাই  ক্যাম্প  মিয়াগানো কেলাই  জারগারান   লোটান   শালাই  মাঙ্গওয়াল  ছন্ছর   পাসাদ   আদাগ্রাম  কোটকি (কতকাই)  বহিঃসংযোগ UNHCR District Profile District Map of Khas Kunar  বিষয়শ্রেণী:কুনার প্রদেশের জেলা
সিদলা ইউনিয়ন বাংলদেশের ঢাকা বিভাগের কিশোরগঞ্জ জেলার হোসেনপুর উপজেলার একটি ইউনিয়ন।   অবস্থান ও সীমানা  সিদলা ইউনিয়নের উওরে নান্দাইল উপজেলারা জাহাঙ্গীরপুর ইউনিয়ন, দক্ষিণে হোসেনপুর পৌরসভা,পশ্চিমে জিনারী ইউপি ও গফরগাঁও উপজেলা ও পূূর্বে  গোবিন্দপুর ইউনিয়ন।    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান: হারেঞ্জা উচ্চ বিদ্যালয়    দর্শনীয় স্থান    উল্লেখযোগ্য ব্যক্তিত্ব  আসাদুজ্জামান খান বঙ্গবন্ধু মন্ত্রীসভার সাবেক পাটমন্ত্রী ও বিরোধী দলীয় নেতা এবং বাংলাদেশ আওয়ামী লীগের সাবেক সভাপতি   জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১মৃত হোরমত আলী সরকার০২মৃত আঃজব্বার০৩মৃত খোদা নেওয়াজ খান০৪মৃত মন্নাফ০৫মোঃ আবদুর রশীদ০৬মৃত মোঃ আয়ুব আলী০৭কামরুজ্জামান কাঞ্চন০৮মৃত আয়ুব আলী০৯কামরুজ্জামান কাঞ্চন১০সিরাজ উদ্দীন১১কামরুজ্জামান কাঞ্চন   আরও দেখুন    ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:হোসেনপুর উপজেলার ইউনিয়ন
আয়ারল্যান্ড ক্রিকেট দল তিনটি টুয়েন্টি২০ আন্তর্জাতিক খেলার জন্য আফগানিস্তানের বিরুদ্ধে ভারত সফর করে, যা মার্চ ২০২০-এ অনুষ্ঠিত হয়।  দলীয় সদস্য টি২০আই আসগর আফগান (অধিঃ)  কাইস আহমদ  ওসমান গণি  রহমানুল্লাহ গুরবাজ (উইঃ)  করিম জানাত  রশীদ খান  মোহাম্মাদ নবী  গুলবাদিন নায়েব  আজমাতুল্লাহ ওমরজাই  সামিউল্লাহ শেনওয়ারি  নবীন-উল-হক  মুজিব উর রহমান  দৌলত জাদরান  নাজিবুল্লাহ জাদরান  শাপুর জাদরান  হযরতউল্লাহ জাজাই অ্যান্ড্রু বালবির্নি (অধিঃ)  গ্যারেথ ডেলানি  জর্জ ডকরেল  স্টিফেন ডহিনি  শেন গেটক্যাট  জোশ লিটল  ব্যারি ম্যাকার্থি  কেভিন ও'ব্রায়েন  বয়েড র‌্যাঙ্কিন  সিমি সিং  পল স্টার্লিং  হ্যারি টেক্টর  লোর্কান টাকার  গ্যারি উইলসন  ক্রেগ ইয়ং  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  বিষয়শ্রেণী:২০২০-এ আইরিশ ক্রিকেট বিষয়শ্রেণী:২০২০-এ আফগান ক্রিকেট বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা বিষয়শ্রেণী:ভারতে আন্তর্জাতিক ক্রিকেট সফর বিষয়শ্রেণী:আয়ারল্যান্ড ক্রিকেট দলের ভারত সফর বিষয়শ্রেণী:আফগানিস্তান ক্রিকেট দলের ভারত সফর
নেবেনকার্ন () হল কোশে মাইটোকন্ড্রিয়ার সজ্জারীতির এক বিশেষ রূপ। এটি মূলত পতঙ্গদের শুক্রাণুতে দেখা যায় (যেমন ড্রসোফিলা মাছি)। মিয়োসিস শেষে স্পার্মাটোজেনেসিস চলাকালীন স্পার্মিওজেনেসিস ধাপে স্পার্মাটিড কোশের মাইটোকন্ড্রিয়া নিজ অক্ষের চারপাশে আবর্তিত হয়ে একটি দ্বিতন্ত্রী সিঁড়ির ন্যায় প্যাঁচানো আকৃতি ধারণ করে।  ফ্ল্যাজেলা গঠনের সময় নেবেনকার্নের প্যাঁচ খুলে যায় ও মাইক্রোটিবিউল বান্ডিল বরাবর নেমে আসে ও অ্যাক্সোনিম তৈরী করে।  তথ্যসূত্র  বিষয়শ্রেণী:জনন কোষ বিষয়শ্রেণী:ড্রসোফিলা
ত্রৈলোক্যচন্দ্র (শাসনকাল আনু. ৯০০ - ৯৩০) পূর্ব বঙ্গের হরিকেল জনপদের চন্দ্র রাজবংশের প্রতিষ্ঠাতা ও প্রথম শাসক। তাঁর পিতা সুবর্ণচন্দ্র পূর্ববর্তী হরিকেল রাজবংশের সামন্ত ছিলেন। ত্রৈলোক্যচন্দ্র দেবপর্বতকে (বর্তমান কুমিল্লার ময়নামতির নিকটে) কেন্দ্র করে রাজ্য পরিচালনা করেন এবং কচুয়া পর্যন্ত নিজের সাম্রাজ্য বিস্তার করে "মহারাজাধিরাজ" উপাধী গ্রহণ করেন।   তথ্যসূত্র   বিষয়শ্রেণী:বাংলার শাসক বিষয়শ্রেণী:চন্দ্র রাজবংশ
মনিকা ইরাসেমা ডুরান (জন্ম ৮ই জানুয়ারী, ১৯৬০) হলেন একজন আমেরিকান রাজনীতিবিদ। তিনি ২৩ তম জেলার প্রতিনিধিত্বকারী কলোরাডো হাউস অফ রিপ্রেজেন্টেটিভের সদস্য। এর মধ্যে জেফারসন কাউন্টির লেকউড, হুইট রিজ, অ্যাপলউড, মাউন্টেন ভিউ এবং ইস্ট প্লেজেন্ট ভিউয়ের সম্প্রদায় অন্তর্ভুক্ত রয়েছে। আবার করে অংশবিভাগের আগে, ডুরান জেফারসন কাউন্টির ২৪ তম জেলার প্রতিনিধিত্ব করেছিলেন।   জীবনী  রাজনীতিতে জড়ানোর আগে ডুরান ৩০ বছরেরও বেশি সময় ধরে দন্ত সংক্রান্ত ব্যবসায়ে কাজ করেছেন।   রাজনৈতিক পেশা  ২০১৮ সালের ৬ই নভেম্বর সাধারণ নির্বাচনে ডুরান নির্বাচিত হন। তিনি ৬৩ শতাংশ ভোট পেয়ে জয়ী হন, যেখানে রিপাবলিকান প্রার্থী আর্থার এরউইনের প্রাপ্ত ভোটের পরিমাণ ছিল ৩৭ শতাংশ। মনিকা আগে সিটি কাউন্সিল ফর হুইট রিজ, কলোরাডোর সদস্য ছিলেন। তিনি ২০২০ সালে পুনরায় নির্বাচিত হন{{cite web}}: CS1 maint: url-status (link)  ২০২০ থেকে ২০২২ পর্যন্ত, হাউসের সংখ্যাগরিষ্ঠ সহ-সচেতক (কো হুইপ) হিসাবে ডুরান কাজ করেছিলেন। তিনি কলোরাডো ডেমোক্রেটিক ল্যাটিনো সংগঠনী কমিটি, চিলড্রেন সংগঠনী কমিটি এবং কলোরাডো বিধানসভা প্রাণী কল্যাণ সংগঠনী কমিটির সদস্য। ডুরান সাধারণ পরিষদের গণতান্ত্রিক মহিলা সংগঠনী কমিটির সহ-সভাপতিও।{{cite web}}: CS1 maint: url-status (link)  তাঁর কার্যকালে, ডুরান কিছু বিলের প্রস্তাবের উত্থাপক ছিলেন, যেগুলির মধ্যে রয়েছে পশু আবাসের এবং পশুদের উদ্ধারের জন্য যত্নের ন্যূনতম মান তৈরি করা, আদিবাসীদের সম্বন্ধিত নিখোঁজ বা হত্যা মামলার কাজের উন্নতির জন্য একটি অফিস তৈরি করা এবং একটি বিল যা গার্হস্থ্য নির্যাতনের শিকারদের রক্ষা করার লক্ষ্যে আগ্নেয়াস্ত্র রাখা থেকে অপব্যবহারকারীদের বাধা দেওয়া।{{cite web}}: CS1 maint: url-status (link)  ২০২২ সালের নভেম্বরে, ২০২৩ সালের বিধানসভা অধিবেশনের জন্য কলোরাডো হাউস অফ রিপ্রেজেন্টেটিভের সংখ্যাগরিষ্ঠ নেতা হওয়ার জন্য ডুরানকে নির্বাচিত করা হয়েছিল।{{cite web}}: CS1 maint: url-status (link)   তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী রাজনীতিবিদ বিষয়শ্রেণী:কলোরাডোর নারী সিটি কাউন্সিলর বিষয়শ্রেণী:মেক্সিকান বংশোদ্ভূত মার্কিন রাজনীতিবিদ বিষয়শ্রেণী:কলোরাডো সিটির কাউন্সিল সদস্য বিষয়শ্রেণী:কলোরাডোর নারী অঙ্গরাজ্য বিধায়ক
ফারজানা ফারুক ঝুমু (জন্ম ১৯৯৮, বাংলাদেশ) ফ্রাইডেস ফর ফিউচার বাংলাদেশ শাখার একজন জলবায়ু আন্দোলনকর্মী। তিনি বর্তমানে ঢাকায় বসবাস করছেন।   প্রারম্ভিক জীবন ও শিক্ষা  ফারজানা শৈশব কাটিয়েছেন লক্ষ্মীপুর জেলায়। তিনি কম্পিউটার বিজ্ঞান ও প্রকৌশলে স্নাতক ডিগ্রি অর্জন করেছেন। তার স্নাতক থিসিসের বিষয় ছিল মানসিক স্বাস্থ্য সমস্যা সংক্রান্ত, বিশেষ করে আত্মহত্যার প্রবণতা শনাক্তকরণ।  তিনি ‘কাঠপেন্সিল’ নামের একটি সংগঠনের সহ-প্রতিষ্ঠাতা, যা তার এলাকার সুবিধাবঞ্চিত শিশুদের শিক্ষাদানে কাজ করে। সংগঠনটি রক্তদান, শিশুদের শিক্ষা এবং জলবায়ু সচেতনতা নিয়ে কাজ করে। বর্তমানে পরিবেশের প্রতি প্রজন্ম নামে একটি চলমান কর্মসূচি পরিচালিত হচ্ছে, যা বিভিন্ন সংগঠনের সঙ্গে যৌথভাবে শিশু ও তরুণদের জলবায়ু পরিবর্তন ও তার মোকাবিলার উপায় সম্পর্কে শিক্ষা দিচ্ছে।  ফারজানার জলবায়ু সংকট মোকাবিলার যাত্রা শুরু হয় ২০১৭ সালে, পাড়ার প্লাস্টিক পরিষ্কার কার্যক্রম দিয়ে। ২০১৯ সালে তিনি ফ্রাইডেস ফর ফিউচার বাংলাদেশে যোগ দেন। বাংলাদেশ জলবায়ু পরিবর্তনে মারাত্মকভাবে ক্ষতিগ্রস্ত দেশ এবং ঢাকা বিশ্বের অন্যতম ঘনবসতিপূর্ণ ও দূষিত শহর হওয়ায় তিনি জলবায়ু আন্দোলনে সক্রিয়ভাবে জড়িয়ে পড়েন। ২০২০ সালের শুরু থেকে তিনি ফ্রাইডেস ফর ফিউচার বাংলাদেশের আয়োজন, সামাজিক যোগাযোগমাধ্যম ব্যবস্থাপনা এবং যোগাযোগের দায়িত্ব পালন করছেন। ২০২১ সালে তিনিফ্রাইডেস ফর ফিউচার এর MAPA অংশেরও সদস্য হন।  তিনি কপ২৬ এ পর্যবেক্ষক হিসেবে অংশ নেন। সেখানে তিনি গ্রিনপিস-এর রেইনবো ওয়ারিয়র নামের জাহাজে MAPA-র অন্যান্য কর্মীদের সঙ্গে ভ্রমণ করেন। তিনি ফসিল জ্বালানি অপ্রসারণ চুক্তি নিয়ে কাজ করছেন, যাতে জীবাশ্ম জ্বালানি থেকে ন্যায়সঙ্গত রূপান্তরের দাবি জানানো হয়। এছাড়া তিনি ক্ষতিপূরণ এর দাবিতেও সক্রিয়। তিনি কপ২৭, এসবি৫৮ এবং কপ২৮ সম্মেলনেও অংশ নিয়ে জীবাশ্ম জ্বালানি ধাপে ধাপে বন্ধের জন্য ন্যায়সঙ্গত প্রক্রিয়ার দাবি জানিয়েছেন।   কাজ  ফারজানা বাংলাদেশে গ্রিন নিউ ডিল প্রচারে 350.org-এর সঙ্গে কাজ করছেন। তিনি ২০২২ সাল থেকে ইউনিসেফ বাংলাদেশের যুবদূত হিসেবে দায়িত্ব পালন করছেন।  থুনবার্গ, গ্রেটা; ক্যালদেরন, অ্যাড্রিয়ানা; ঝুমু, ফারজানা ফারুক; এনজুগুনা, এরিক (১৯ আগস্ট ২০২১)। "মতামত | এটাই সেই বিশ্ব যা আমাদের জন্য রেখে যাচ্ছেন প্রাপ্তবয়স্করা"। দ্য নিউ ইয়র্ক টাইমস। ISSN 0362-4331। সংগ্রহের তারিখ: ১৬ মে ২০২২।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:বাংলাদেশী সক্রিয় নারী কর্মী বিষয়শ্রেণী:ঢাকার ব্যক্তি
অশ্বিন চিমনলাল চোকসি (১৯৪৪-২০১৮) ছিলেন একজন ভারতীয় ধনকুবের ব্যবসায়ী এবং ভারতের বৃহত্তম পেইন্ট কোম্পানি এশিয়ান পেইন্টস লিমিটেডের অ-নির্বাহী চেয়ারম্যান। তিনি শীর্ষ ১০০ ধনী ভারতীয়দের মধ্যে ছিলেন।    জীবনের প্রথমার্ধ  অশ্বিন চোকসি ১৯৪৪ সালে মুম্বাইয়ে জন্মগ্রহণ করেন। তার বাবা চিমনলাল চোকসি ছিলেন এশিয়ান পেইন্টসের সহ-প্রতিষ্ঠাতাদের একজন। চোকসি সিডেনহাম কলেজ, মুম্বাই থেকে বাণিজ্যে তার মাস্টার্স সম্পন্ন করেন।    কর্মজীবন  চোকসি ১৯৬৫ সালে পারিবারিক ব্যবসা এশিয়ান পেইন্টসে যোগ দেন। তিনি ব্যবস্থাপনা পরিচালক এবং কার্যনির্বাহী চেয়ারম্যান,  এবং বার্জার ইন্টারন্যাশনালের একজন অ-নির্বাহী পরিচালক হন।    পরিবার  চোকসির দুই সন্তান আশিস চোকসি এবং রূপেন চোকসি এবং তারা মুম্বাইতে থাকতেন।    তথ্যসূত্র   বিষয়শ্রেণী:ভারতীয় শতকোটিপতি বিষয়শ্রেণী:ভারতীয় শিল্পপতি বিষয়শ্রেণী:মুম্বইয়ের ব্যবসায়ী বিষয়শ্রেণী:২০১৮-এ মৃত্যু বিষয়শ্রেণী:১৯৪৪-এ জন্ম বিষয়শ্রেণী:ভারতীয় জৈন
জন এডওয়ার্ড হপক্রফট একজন মার্কিন কম্পিউটার বিজ্ঞানী। তিনি কর্নেল বিশ্ববিদ্যালয়ের কম্পিউটার বিজ্ঞান বিভাগের আইবিএম অধ্যাপক।   শিক্ষাজীবন  তিনি ১৯৬১ সালে সিয়াটল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয়ের তড়িৎ প্রকৌশল বিভাগ থেকে ১৯৬২ সালে মাস্টার অব সায়েন্স এবং ১৯৬৪ সালে পিএইচডি ডিগ্রি অর্জন করেন। http://www.cs.cornell.edu/jeh/   কর্মজীবন  হপক্রফট ১৯৬৪ সালে প্রিন্সটন বিশ্ববিদ্যালয় এর তড়িৎ প্রকৌশল বিভাগে সহকারী অধ্যাপক হিসেবে যোগ দেন। ১৯৬৭ সালে কর্নেল বিশ্ববিদ্যালয়ে কম্পিউটার বিজ্ঞান বিভাগে সহযোগী অধ্যাপক হিসেবে যোগ দেন। ১৯৭০-৭১ সালে তিনি স্ট্যানফোর্ড বিশ্ববিদ্যালয়ে ভিজিটিং সহযোগী অধ্যাপক হিসেবে কর্মরত ছিলেন। ১৯৭২ সালে তিনি কর্নেল বিশ্ববিদ্যালয়ের কম্পিউটার বিজ্ঞান বিভাগে অধ্যাপক পদে যোগদান করেন। ১৯৮৫-১৯৯৩ সাল পর্যন্ত তিনি কর্নেল বিস্ববিদ্যালয়ের কলেজ অব ইঞ্জিনিয়ারিংয়ের জোসেফ সি ফোর্ড অধ্যাপক ছিলেন। ১৯৮৭ থেকে ১৯৯২ সাল পর্যন্ত তিনি এই বিভাগের চেয়ারম্যান ছিলেন।   তথ্যসূত্র    বহিঃসংযোগ   John E. Hopcroft's website  Publications   বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:টুরিং পুরস্কার বিজয়ী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:কর্নেল বিশ্ববিদ্যালয়ের শিক্ষক বিষয়শ্রেণী:Seattle University alumni বিষয়শ্রেণী:Fellows of Society for Industrial and Applied Mathematics বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিয়াটল বিশ্ববিদ্যালয়ের শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:আইইই জন ভন নিউম্যান মেডেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন পাঠ্যপুস্তক লেখক বিষয়শ্রেণী:মার্কিন তড়িৎ প্রকৌশলী
তানযীমুল উম্মাহ হিফজ মাদ্রাসা হলো সেচ্ছাসেবী প্রতিষ্ঠান তানযীমুল উম্মাহ ফাউন্ডেশন কর্তৃক প্রতিষ্ঠিত একটি হাফেজিয়া মাদ্রাসা। এই মাদ্রাসার মূল ক্যাম্পাস ঢাকার উত্তরায় অবস্থিত হলেও এটির স্থায়ী ক্যাম্পাস ঢাকার আশুলিয়ায় অবস্থিত। তানযীমুল উম্মাহ ১৯৯৯ সালে তাদের হাফেজি মাদ্রাসা কার্যক্রম শুরু করে। তবে বর্তমানে এই মাদ্রাসার আওতায় সারাদেশে ২৮টি হেফজ শাখা রয়েছে, যা তানযীমুল উম্মাহ ফাউন্ডেশন কর্তৃক পরিচালিত হয়ে থাকে। এই মাদ্রাসার মাতৃ সংগঠন শিক্ষার্থীদের জন্য মাদ্রাসায় নিয়মিত হিফজুল কুরআন অ্যাওয়ার্ড ও কুরআন উৎসব আয়োজন করে থাকে, যা সারাদেশে বেশ জনপ্রিয়। এই মাদ্রাসার শিক্ষার্থীরা আন্তর্জাতিক কুরআন তিলাওয়াত প্রতিযোগিতায় উল্লেখযোগ্য স্বাক্ষর রেখেছে। এই প্রতিষ্ঠানের প্রধানের দায়িত্ব পালন করে তানযীমুল উম্মাহ ফাউন্ডেশনের দায়িত্বপ্রাপ্ত চেয়ারম্যান, বর্তমানে এই চেয়ারম্যানের দায়িত্বে রয়েছে হাবীবুল্লাহ মুহাম্মাদ ইকবাল।   শাখাসমূহ  তানযীমুল উম্মাহ হিফজ মাদ্রাসা উত্তরার শাখা বিস্তৃত হয়ে সারাদেশে ছড়িয়ে পরেছে। বর্তমানে এই মাদ্রাসার শাখার সংখ্যা প্রায় ২৮টি। শাখাসমূহ:   তানযীমুল উম্মাহ হিফজ মাদ্রাসা, আশুলিয়া (স্থায়ী ক্যাম্পাস)।  তানযীমুল উম্মাহ হিফজ মাদ্রাসা, উত্তরা (১৪ নং সেক্টর)।  তানযীমুল উম্মাহ হিফজ মাদ্রাসা, (উত্তরা ১৪ নং সেক্টর, অনাবাসিক শাখা)।  তানযীমুল উম্মাহ হিফজ মাদ্রাসা, (উত্তরা ১৪ নং সেক্টর, আতফাল শাখা)।  তানযীমুল উম্মাহ হিফজ মাদ্রাসা (উত্তরা (১৯ নং সেক্টর, আল আরকাম শাখা)।  তানযীমুল উম্মাহ হিফজ মাদ্রাসা, মিরপুর শাখা।  তানযীমুল উম্মাহ হিফজ মাদ্রাসা, মোহাম্মাদপুর শাখা।  তানযীমুল উম্মাহ হিফজ মাদ্রাসা, সাইনবোর্ড শাখা, ডেমরা ঢাকা।  তানযীমুল উম্মাহ হিফয মাদরাসা, চিটাগাংরোড শাখা, ঢাকা।  তানযীমুল উম্মাহ হিফজ মাদ্রাসা, বরিশাল শাখা।  তানযীমুল উম্মাহ হিফজ মাদ্রাসা, চান্দগাঁও চট্টগ্রাম শাখা।  তানযীমুল উম্মাহ হিফজ মাদ্রাসা, হালিশহর চট্টগ্রাম শাখা।  তানযীমুল উম্মাহ হিফজ মাদ্রাসা, পাহাড়তলি চট্টগ্রাম শাখা।  তানযীমুল উম্মাহ হিফজ মাদ্রাসা, কক্সবাজার শাখা।  তানযীমুল উম্মাহ হিফজ মাদ্রাসা, ফেনী শাখা।  তানযীমুল উম্মাহ হিফজ মাদ্রাসা, যশোর শাখা।  তানযীমুল উম্মাহ হিফজ মাদ্রাসা, লক্ষ্মীপুর শাখা।  তানযীমুল উম্মাহ হিফজ মাদ্রাসা, ময়মনসিংহ শাখা।  তানযীমুল উম্মাহ হিফজ মাদ্রাসা, নোয়াখালী শাখা।  তানযীমুল উম্মাহ হিফজ মাদ্রাসা, নারায়ণগঞ্জ শাখা।  তানযীমুল উম্মাহ হিফজ মাদ্রাসা, খুলনা শাখা।  তানযীমুল উম্মাহ হিফজ মাদ্রাসা, গাজীপুর শাখা।  তানযীমুল উম্মাহ হিফজ মাদ্রাসা, দক্ষিণখান ঢাকা শাখা  তানযীমুল উম্মাহ হিফজ মাদ্রাসা, বগুড়া শাখা।  তানযীমুল উম্মাহ হিফজ মাদ্রাসা, চন্দ্রিমা রাজশাহী শাখা।  তানযীমুল উম্মাহ হিফজ মাদ্রাসা, রাজশাহী ক্যান্টনমেন্ট।  তানযীমুল উম্মাহ হিফজ মাদ্রাসা, পিরোজপুর শাখা।  তানযীমুল উম্মাহ হিফজ মাদ্রাসা, রংপুর শাখা।  তানযীমুল উম্মাহ হিফজ মাদ্রাসা, টাঙ্গাইল শাখা।   উল্লেখযোগ্য ব্যক্তি   হাফেজ ইয়াকুব - কিং আব্দুল আজিজ আন্তর্জাতিক কোরআন প্রতিযোগিতা ৫ম স্থান।   আরও দেখুন   হাফেজিয়া মাদ্রাসা  মারকাজুত তাহফিজ ইন্টারন্যাশনাল মাদ্রাসা  মারকাযু ফয়জিল কুরআন আল ইসলামী ঢাকা  সরকারি মাদ্রাসা-ই-আলিয়া, ঢাকা   তথ্যসূত্র   বিষয়শ্রেণী:হাফেজিয়া মাদ্রাসা বিষয়শ্রেণী:ঢাকা জেলার মাদ্রাসা বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার শিক্ষাপ্রতিষ্ঠান
জোরাক্সেন ( খোরাখান, খোরাখানে, হোরাহানে, খরোকানে, জরাক্সাই, ইত্যাদি নামেও পরিচিত) হল একটি ঐতিহাসিক উপার্থকতাসহ শব্দ যা বলকান অঞ্চলে মুসলিম রোমা জনসংখ্যাকে বোঝায়, অথবা বিকল্পভাবে, দক্ষিণ ইউরোপ এবং পশ্চিম এশিয়ার সমস্ত মুসলিম রোমাকে।  তারা নন-ভ্লাক্স রোমানি মানুষ, যারা অটোমান সাম্রাজ্যের সময় হানাফি মাযহাবের সুন্নি ইসলাম গ্রহণ করেছিল।  তাদের কথ্য ভাষায় বলা হয় কোরান প্রেমিক। রোমার বেশ কয়েকটি উপগোষ্ঠী রয়েছে যাদেরকে জোরাক্সেন রোমা বলা হয়, যাদের তাদের পুরনো ঐতিহ্যবাহী পেশাদার কার্যকলাপের নামানুসারে নামকরণ করা হয়েছে, যা উপবিষ্ট এবং যাযাবর গোষ্ঠীতেও বিভক্ত।   তাদের মধ্যে কিছু ছিল সুফিবাদ বিশ্বাসের দরবেশ, এবং জেরাহির বৃহত্তম তরিকা ইউরোপের বৃহত্তম আরলিজে এবং গুরবেতি মুসলিম রোমা বসতি সুতো ওরিজারিতে অবস্থিত; স্থানীয়ভাবে উত্তর ম্যাসেডোনিয়ায় শুটকা নামে পরিচিত, তাদের নিজস্ব রোমানি ইমাম আছে । এবং সুতো ওরিজারিতে মুসলিম রোমারা বলকান রোমানি ভাষায় কুরআন ব্যবহার করে।  প্রাক্তন যুগোস্লাভিয়ার বেশিরভাগ মুসলিম রোমারা বলকান রোমানি এবং দক্ষিণ স্লাভিক ভাষায় কথা বলে, যেখানে অনেকেই কেবল স্বাগতিক দেশগুলোর ভাষাতেই কথা বলে। আলবেনিয়া, কসোভো, মন্টিনিগ্রো এবং উত্তর ম্যাসেডোনিয়ার আলবানাইজড মুসলিম রোমা গোষ্ঠীগুলো কেবল আলবেনিয়ান ভাষাতেই কথা বলে এবং তাদের বলা হয় খোরাখান শিপ্তারি ; তারা আলবেনিয়ান সংস্কৃতি সম্পূর্ণরূপে গ্রহণ করেছে।  অন্যরা আশকালি এবং বলকান মিশরীয়দের মতো তাদের নিজস্ব পরিচয় তৈরি করেছে, এবং কেউ কেউ তাদের রোমানি সম্পৃক্ততা অস্বীকার করে, বিশেষ করে কসোভোতে নিজেদেরকে আলবেনীয় বা তুর্কি বলে দাবি করে।    আমেরিকা    আমেরিকান জোরাক্সান রোমা  প্রথম জোরাক্সান রোমা ১৯৬০ সালের দিকে যুগোস্লাভিয়া (উত্তর ম্যাসেডোনিয়া) থেকে মার্কিন যুক্তরাষ্ট্রে আসে এবং ব্রংক্‌সে বসতি স্থাপন করেন, যেখানে তারা একটি মসজিদ নির্মাণ করেন এবং সাংস্কৃতিকভাবে মুসলিম হিসেবে বসবাস করে। পরবর্তীতে, ১৯৯০-এর দশকে বলকান যুদ্ধের সময়, একটি জোরাক্সান রোমা দল বসনিয়া থেকে এসে মিসৌরির সেন্ট লুইসে বসতি স্থাপন করে। জোরাক্সানরা নিজেদের মধ্যেই থাকে এবং অন্যান্য আমেরিকান খ্রিস্টান রোমা গোষ্ঠীর সাথে তাদের খুব কম যোগাযোগ আছে। তারা তাদের রোমা হিসেবে বিবেচনা করে না, বরং কেবল মুসলিম আমেরিকান হিসেবে বিবেচনা করে।   চিলির জোরাক্সান রোমা  ১৯ শতকের দিকে সার্বিয়া থেকে জোরাক্সান রোমার একটি ছোট দল এসে চিলিতে বসতি স্থাপন করে, যেখানে তারা ক্যাথলিক ধর্মে ধর্মান্তরিত হয় এবং ইসলাম ধর্ম ত্যাগ করে। কিন্তু ২০ শতকের শেষের দিকে, এই জোরাক্সানরা সকলেই অ্যাডভেন্টিস্ট ইভাঞ্জেলিকাল বিশ্বাস গ্রহণ করে, তবে তারা কুরবানী (ইসলামী ধর্মীয় বলিদান) অনুশীলন করে, যাকে তারা কুরবানো বলে।    তথ্যসূত্র   বিষয়শ্রেণী:ইউরোপের মুসলিম সম্প্রদায় বিষয়শ্রেণী:মুসলিম
সঙ্গীতা ভট একজন ভারতীয় অভিনেত্রী। তিনি প্রধানত কন্নড় চলচ্চিত্রে অভিনয় করেন এবং সেইসঙ্গে তামিল ও তেলুগু চলচ্চিত্রেও অভিনয় করেছেন।   অভিনয় জীবন  চলচ্চিত্রে অভিনয় শুরু করার আগে, সঙ্গীতা ভট কিছু টেলিভিশন ধারাবাহিক দিয়ে তাঁর অভিনয় জীবন শুরু করেছিলেন। তিনি যে ধারাবাহিকগুলিতে অভিনয় করেছেন সেগুলি হলোপাঞ্জরাধা গিলি (কস্তুরি চ্যানেল কন্নড়), ভাগ্যবন্থরু (সুবর্ণ চ্যানেল কন্নড়), চন্দ্রচকোরি (উদয় টিভি কন্নড়), নীলি (সুবর্ণ চ্যানেল কন্নড়), এবং চন্দ্রমুখী (কস্তুরি চ্যানেল কন্নড়)। এছাড়াও, তিনি লাইফ সুপার গুরু (জি কন্নড় চ্যানেল), বিসিএল (সুবর্ণ প্লাস)-এর মতো রিয়েলিটি টিভি অনুষ্ঠানে এসেছেন। ২০১৪ সালে তিনি প্রীতি গীতি ইত্যাদিতে অভিনয় করে নিজের চলচ্চিত্র জীবন শুরু করেন। সেখানে তিনি পবন ওয়াদেয়ার-এর সাথে প্রধান ভূমিকায় অভিনয় করেন। তারপর থেকে, তিনি ডু, কাকি /কা কা কা (তেলুগু/তামিল দ্বিভাষিক), এবং মামু টি আঙ্গাদি-তে অভিনয় করেন।  তিনি তামিল চলচ্চিত্র আরাম্বামায়ে আত্তাগাসাম -এ অভিনয় করেছিলেন, কিন্তু ২০১৭ সালে তাঁর অভিনীত চলচ্চিত্র এরাদানে সালা এবং দয়াভিত্তু গামানিসু আরও সফল হয়েছিল। এরাদানে সালা -তে তাঁর অসাধারণ সাহসী অভিনয়, অনুরাগীদের দ্বারা প্রশংসিত হয়েছিল। দয়াভিত্তু গামানিসিতে, তিনি বশিষ্ঠ এন সিমহার সাথে, একজন শিক্ষকের চরিত্রে অভিনয় করেছিলেন। চলচ্চিত্রটি সমালোচকদের দ্বারা প্রশংসিত হয় এবং এসআইআইএমএ (দক্ষিণ ভারতীয় আন্তর্জাতিক চলচ্চিত্র পুরস্কার)-এর জন্য মনোনীত হয়।  তিনি বিজয় রাঘবেন্দ্র এবং অনুক্তার সাথে কিসমত ছবিতে প্রধান চরিত্রে অভিনয় করেছিলেন। এটি একটি প্রতিভাবান ম্যাঙ্গালোরীয় দল দ্বারা পরিচালিত এবং প্রযোজিত হয়েছিল। এটিও সমালোচকদের দ্বারা প্রশংসিত চলচ্চিত্র ছিল। তাঁর অন্য চলচ্চিত্রগুলি হল আলিদু উলিদাভারু এবং কাপাতা নাটক পথধারী (২০১৮ - ২০১৯ - ২০২০)। সঙ্গীতা ভট তাঁর অভিব্যক্তি এবং স্বাভাবিক অভিনয়ের জন্য পরিচিত, যে অভিনয় সাধারণ মানুষের সাথে সংযোগ স্থাপন করে। তিনি কন্নড় চলচ্চিত্র শিল্পে সমালোচকদের দ্বারা প্রশংসিত অভিনেত্রী হিসেবেও পরিচিত। এই অভিনেত্রী তাঁর স্বামী সুদর্শন রঙ্গপ্রসাদের সাথে তাঁদের নিজেদের প্রোডাকশন হাউস "স্ক্র্যাবল প্রোডাকশন" থেকে কনভারসেশন নামে একটি স্বল্পদৈর্ঘ্য চলচ্চিত্র নির্মাণ ও তাতে অভিনয় করেছেন।   চলচ্চিত্রের তালিকা    সমস্ত চলচ্চিত্র কন্নড় ভাষায়, যদি না অন্যথায় উল্লেখ করা হয়।  +চাবি  যে চলচ্চিত্রগুলি এখনও মুক্তি পায়নি তা নির্দেশ করে   ছায়াছবি  বছর শিরোনাম ভূমিকা মন্তব্য ২০১১ ডু অনু তামিল ছবি ২০১৪ প্রীতি গীতি ইত্যদি ২০১৫ মামু টি অঙ্গদি ২০১৫ কাকিঃ সাউণ্ড অফ ওয়ার্নিং প্রেতাত্মা তেলুগু ছবি ২০১৭ আরমবামে আত্তাগসম সঙ্গীতা তামিল ছবি ২০১৭ এরদনে সালা নন্দিনী ২০১৭ কা কা কা: আবাথিন আরিকুরি প্রেতাত্মা তামিল ছবি ২০১৭ দয়াভিত্তু গামানিসি ২০১৮ কিসমত ২০১৯ অনুকথা ২০২০ কপাটা নাটক পাত্রধারী ২০১৯ আলিদু উলিদাভারু ২০২০ আদ্যা ২০২২ রূপান্তর ২০২২ ক্লান্ত   টেলিভিশন    চন্দ্র চকোরী  ভাগ্যবন্থরু  নীলি  চন্দ্রমুখী  লাইফ সুপার গুরু  ইয়েদিউর শ্রী সিদ্ধলিঙ্গেশ্বর   স্বল্পদৈর্ঘ্য চলচ্চিত্র    "কনভারসেশন" (২০১৮)   বিতর্ক  ২০১৮ সালের ১৪ই অক্টোবর, তিনি কন্নড় ফিল্ম ইণ্ডাস্ট্রিতে #মি-টু আন্দোলন শুরু করেছিলেন, তিন পৃষ্ঠার একটি লেখা প্রকাশ করেছিলেন তিনি। বিভিন্ন বিখ্যাত মানুষ তাঁর সমর্থনে এগিয়ে এসেছিলেন, এতে আরও অনেক কিছু প্রকাশ পেয়েছিল।   তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:কর্ণাটকের অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি